טום הולנד (שחקן)

תומאס סטנלי "טום" הולנד (באנגלית: Thomas Stanley "Tom" Holland; נולד ב-1 ביוני 1996) הוא שחקן, מדבב, דוגמן ורקדן אנגלי. לעיקר פרסומו זכה בשל תפקידו כספיידרמן בסרטי היקום הקולנועי של מארוול. בנוסף, הופיע על הבמות במחזמר "בילי אליוט" בווסט אנד בלונדון, ושיחק בסרט "הבלתי אפשרי". הולנד נולד ברובע קינגסטון בלונדון שבממלכה המאוחדת. הוריו הם ניקולה אליזבת (לבית פרוסט) צלמת מקצועית, ודומיניק הולנד (אנ'), סופר וקומיקאי. להולנד שלושה אחים צעירים. סביו מצד אביו נולדו באי מאן ובמחוז טיפררי באירלנד. הוא התחנך במסגרות קתוליות: למד במכינה קתולית לבנים דונהיד בווימבלדון שבדרום-מערב לונדון, ובהמשך למד גם במכללת וימבלדון (אנ') הישועית עד דצמבר 2012. הוא סיפר כי חווה בריונות על רקע היותו רקדן. לאחר מכן, עבר ללמוד במכללת בריט לאמנויות הבמה (אנ'). הולנד החל לרקוד בכיתת היפ הופ בבית הספר למחול ניפטי פיט. הפוטנציאל שלו התגלה על ידי הכוריאוגרפית לין פייג' - עמיתתו למקצוע של פיטר דרלינג, הכוריאוגרף של בילי אליוט ובילי אליוט - המחזמר - כאשר הוא הופיע עם בית הספר למחול במסגרת פסטיבל המחול של ריצ'מונד ב-2006. לאחר שמונה אודישנים ושנתיים של אימונים, ב-28 ביוני 2008 ערך הולנד את מופע הבכורה שלו בווסט אנד במחזמר "בילי אליוט" בתור מייקל, חברו הטוב של בילי. הוא נתן את הופעתו הראשונה בתפקיד הראשי ב-8 בספטמבר 2008, וקיבל ביקורות טובות. בספטמבר 2008, הולנד, יחד עם טאנר פלויג'ר, הופיע בתוכנית החדשות בערוץ 5 הבריטי ונתן את ריאיון הטלוויזיה הראשון שלו. שנה לאחר מכן הוא הופיע בתוכנית הטלוויזיה "The Feel Good Factor" של ערוץ ITV. בתוכנית ההשקה ב-31 בינואר, הוא ועוד שני בילי אליוט אחרים, טאנר פלויג'ר ולייטון ויליאמס, ביצעו גרסה של "ריקוד הזעם" מבילי אליוט - המחזמר, אחריה הולנד רואיין על ידי המנחה מיילין קלאס. ב-8 במרץ 2010, לציון יום הולדתו החמישי של המחזמר, ארבעה מהשחקנים הנוכחיים של בתפקיד בילי אליוט, ביניהם הולנד, הוזמנו לדאונינג 10 לפגישה עם ראש ממשלת בריטניה, גורדון בראון. הולנד נבחר להיות המוביל במופע יום ההולדת החמישי ב-31 במרץ 2010. הולנד הופיע על בסיס קבוע בתור בילי, ברוטציה עם עוד שלושה שחקנים, עד ה-29 במאי 2010, כאשר הוא סיים את תפקידו במחזמר. ב-2015 הולנד הופיע בארבעה פרקים של סדרת הטלוויזיה "וולף הול", בתור גרגורי קרומוול, בנו של הפרוטגוניסט תומאס קרומוול, בגילומו של מארק ריילנס. בהמשך הוא הופיע בפרק של "קרב הליפ סינק (אנ')" בו הוא ניצח את הזמרת זנדאיה. הולנד הציג את פרס האוסקר לאפקטים הטובים ביותר בטקס פרסי אוסקר ה-90, כאשר הפרס ניתן לבלייד ראנר 2049. ב-2011 הולנד לוהק לגרסה הבריטית של סרט האנימציה ארייטי בהפקת סטודיו ג'יבלי היפני. הוא סיפק את קולו לדמות הראשית שו. סרט הבכורה של הולנד היה הבלתי אפשרי, בבימויו של חואן אנטוניו באיונה, לצד נעמי ווטס ויואן מקגרגור. שיבחו את הולנד על משחקו בסרט, עד כדי כך שהיו שמועות שהוא מתמודד על פרס אוסקר. פרמיירת הסרט נערכה בפסטיבל הסרטים הבינלאומי בטורונטו ב-9 בספטמבר 2012 והוא נחל הצלחה מסחרית וביקורתית, עם רווח של 180.3 מיליון דולר ברחבי העולם. הולנד זכה לשבחים אוניברסליים ממבקרים ואף זכה במספר פרסים כדוגמת פריצת השנה של המועצה הלאומית לסיקור, השחקן הבריטי הצעיר של השנה של מעגל מבקרי הקולנוע של לונדון ופרס אמפייר לשחקן פורץ הדרך. הולנד כיכב בתור אייזק בסרט הדרמה "ככה אני חיה עכשיו (אנ')", אשר יצא בממלכה המאוחדת ב-4 באוקטובר 2013, לצד סירשה רונן. הוא גם כיכב בתור תומאס ניקרסון בסרט "בלב ים" בבימויו של רון הווארד. ב-23 ביוני 2015 פורסם כי הולנד לוהק לתפקיד פיטר פארקר/ספיידרמן הצעיר, ו"חייו התהפכו" כפי שצייץ מאוחר יותר. כחלק מהיקום הקולנועי של מארוול, הוא הופיע לראשונה בסרט "קפטן אמריקה: מלחמת האזרחים" שיצא ב-2016. הסרט היווה הצלחה מסחרית וביקורתית מסיבית והרוויח מעל 1.1 מיליארד דולר ברחבי העולם, מה שהפך אותו לסרט הרווחי ביותר לשנת 2016, כאשר הולנד קיבל שבחים ביקורתיים. ביולי 2017 יצא הסרט "ספיידרמן: השיבה הביתה" בו הולנד חזר לתפקידו בתור ספיידרמן. הסרט הרוויח 117,027,503 דולר בסוף השבוע הראשון. הסרט קיבל ביקורות חיוביות והולנד שובח רבות, כאשר נאמר על הופעתו בסרט כי היא "הופעה של כוכב שניתנת על ידי שחקן נולד". הולנד חזר לתפקיד ספיידרמן בסרט "הנוקמים: מלחמת האינסוף" ובסרט ההמשך שלו, "הנוקמים: סוף המשחק", אשר יצא ב-24 באפריל 2019, וכן בסרט ההמשך ל"ספיידרמן" - "ספיידרמן: רחוק מהבית" שיצא ב-2 ביולי 2019 ובדצמבר 2021 יצא הסרט השלישי בסדרה, "ספיידרמן: אין דרך הביתה" שזכה לשבחים, בו שיחק לצד שני שחקני ספיידרמן הקודמים - טובי מגווייר ואנדרו גארפילד. ב-2016 שיחק את ברדלי בייקר בסרט "קצה החורף (אנ')" לצד ג'ואל קינמן ופרסי היינס וויט. בשנת 2017 הוא כיכב לצד צ'ארלי האנם בסרט הדרמה "העיר האבודה Z", בבימויו של ג'יימס גריי, אשר יצא באפריל וזכה לביקורת חיובית. ב-2017 שיחק לצד ריצ'רד ארמיטאג' וג'ון ברנטל בסרט "עלייה לרגל (אנ')". הסרט יצא ב-23 באפריל 2017 בפסטיבל הסרטים טרייבקה. הולנד לוהק לשחק את סמואל אינסול בסרט " המלחמה על הכוח"" של אלפונסו גומז-רחון, אשר היה אמור להשתחרר ב-24 בנובמבר 2017, אבל לבסוף יצא לקולנוע (בישראל) ב-2019. ב-2019 הולנד דיבב בסרטים; "מרגלים לא רגילים" ו"דוליטל" בשנת 2020 כיכב במותחן הפסיכולוגי "תמיד השטן" שנכתב ובוים על ידי אנטוניו קמפוס, ומבוסס על רומן באותו שם מאת דונלד ריי פולוק. הסרט הוקרן בבכורה לשידור ב-11 בספטמבר 2020 בבתי קולנוע נבחרים ולאחר מכן ב-16 בספטמבר 2020 הופץ בשירות הזרמת המדיה של "נטפליקס". באותה השנה דיבב את אחת הדמויות הראשיות בסרט "קדימה". בשנת 2021 כיכב בתפקיד הראשי בדרמת הפשע "צ'רי" שביימו האחים רוסו על פי הרומן האוטו-ביוגרפי באותו שם של ניקו ווקר. הסרט יצא לאקרנים בבתי הקולנוע ב-26 בפברואר 2021 ובדיגיטל בסטרימינג של אפל TV פלוס ב-12 במרץ 2021. לאחר מכן, כיכב הולנד בתפקיד הראשי בתור טוד יואיט בסרט "כאוס מהלך" שביים דאג לימן, ומבוסס על הרומן "החור שברעש" מאת פטריק נס משנת 2008, המהווה הספר הראשון בטרילוגיית הספרים "כאוס מהלך". הסרט יצא לאקרנים ב-5 במרץ 2021. הולנד חשף לאחר הצילומים כי החלו העבודות על סרט המשך. בנובמבר 2021, הולנד דיבב את פרסי פיג (ממתק גומי בדמות חזיר) בפרסומת של חברת המזון הבריטית מרקס אנד ספנסר. במהלך ראיון עם מגזין GQ, הולנד הביע ספק אם ישוב לגלם את פיטר פארקר/ספיידרמן בפרויקטים עתידיים של אולפני מארוול לאחר "ספיידרמן: אין דרך הביתה". במאי 2017 הולנד לוהק לגלם את התפקיד של ניית'ן דרייק בסרט "אנצ'רטד", עיבוד קולנועי לסדרת משחקי הווידאו Uncharted של חברת Naughty Dog. הצילומים העיקריים נערכו בין מרץ לאוקטובר 2020. הסרט יצא לאקרנים בארצות הברית ב-18 בפברואר 2021, לאחר יציאתו לאקרנים בממלכה המאוחדת ב-11 בפברואר 2021. באפריל 2021 פורסם כי הולנד לוהק לככב בסדרת האנתולוגיה של אפל TV פלוס "The Crowded Room" את הדמות של בילי מיליגן. בנוסף, הוא לוהק לתפקיד הראשי במותחן הריגול "Beneath a Scarlet Sky" של אולפני פסקל, המבוסס על רומן באותו שם מ-2017 מאת מארק סאליבן. בדצמבר 2021, הולנד אישר שהוא יגלם את השחקן והרקדן פרד אסטר בסרט ביוגרפי שנמצא כעת בפיתוח באולפני סוני. הולנד אומר כי תוכניות הקריירה שלו לטווח הארוך הן "לעשות עוד כמה זיכיונות", לשחק "כמה תפקידי אינדי משמעותיים יותר ובסופו של דבר לבצע מעבר לצד השני של המצלמה ולעבור לבימוי" הולנד מתגורר בלונדון, בשכונת קינגסטון שעל התמזה ברובע קינגסטון, קרוב לבית הוריו ואחיו הצעירים. יש לו כלבה בשם טסה. כאשר הולנד היה בן שבע הוא אובחן עם דיסלקסיה. הולנד מבצע תרגילי התעמלות. יחד עם שלושת אחיו הצעירים, הולנד נותן חסות לארגון "אמון האחים", עמותה בריטית אשר מגייסת כספים למטרות צדקה. הולנד אוהד של קבוצת הכדורגל טוטנהאם הוטספר.[דרוש מקור] החל משנת 2021 טום הולנד נמצא בזוגיות עם השחקנית זנדאיה, ששיחקה לצידו בסרטי ספיידרמן של היקום הקולנועי של מארוול. מדיה וקבצים בנושא טום הולנד בוויקישיתוף טום הולנד, ברשת החברתית אקס (טוויטר) טום הולנד, ברשת החברתית אינסטגרם טום הולנד, במסד הנתונים הקולנועיים IMDb (באנגלית) טום הולנד, באתר AllMovie (באנגלית) טום הולנד, באתר Rotten Tomatoes (באנגלית) טום הולנד, באתר Box Office Mojo (באנגלית) טום הולנד, באתר Metacritic (באנגלית) טום הולנד, במסד הנתונים הקולנועיים KinoPoisk (ברוסית) שירית גל, "אם אראה שוב צלוחית קינואה, אצא מדעתי", באתר ynet, 5 בינואר 2016 אינה טוקר, טום הולנד: "התכוננתי לתפקיד ספיידרמן מגיל 5", באתר ynet, 4 ביולי 2017 בנג'מין ונהוס ודן ווקפורד, Spider-Man: Homecoming's Tom Holland Opens Up About Being Bullied as a Child Dancer: 'You Couldn't Hit Me Hard Enough to Stop Me', באתר פיפל, 5 ביולי 2017 Holland and Pflueger Are West End's Two New 'Billy Elliots ', באתר Broadway World,‏ 28 באוגוסט 2008 A Tale of Four Billys, באתר valchess,‏ 28 באוגוסט 2008 Photo Flash: BILLY's Chapman, Holland, Gardner & Jackson-Keen Visit Prime Minister, באתר Broadway World,‏ 8 במרץ 2010 "וולף הול", במסד הנתונים הקולנועיים IMDb (באנגלית) ג'ן יאמטו, Ron Howard Whaling Tale ‘In The Heart Of The Sea’ Casts Tom Holland, באתר Deadline,‏ 10 באפריל 2013 SONY PICTURES AND MARVEL STUDIOS FIND THEIR 'SPIDER-MAN' STAR AND DIRECTOR, באתר MARVEL,‏ 23 ביוני 2015 ג'וזף שמידט, Tom Holland Reflects On Being Cast As Spider-Man, באתר comicbook,‏ 25 ביוני 2017 בוריס קיט וטטיאנה סיגל, 'Spider-Man' Finds Tom Holland to Star as New Web-Slinger, באתר The Hollywood Reporter,‏ 23 ביוני 2015 Captain America: Civil War, באתר Box Office Mojo ג'סטין צ'אנג, Film Review: ‘Captain America: Civil War’, באתר Variety,‏ 13 באפריל 2016 ריצ'רד רופר, ‘Captain America: Civil War’ review: Choose your own avenger, באתר Chicago Suntimes,‏ 3 במאי 2016 Box Office History for Spider-Man Movies, באתר The Numbers פיטר טראברס, 'Spider-Man: Homecoming' Review: New Reboot of Marvel Webslinger Really Is Amazing, באתר RollingStone,‏ 29 ביוני 2017 אהרון קאוץ', 'Avengers: Infinity War' Featurette Shows Off First Footage From Set, באתר The Hollywood Reporter,‏ 10 בפברואר 2017 בוריס קיט ואהרון קאוץ', Marvel's Kevin Feige on Why the Studio Won't Make R-Rated Movies, 'Guardians 2' and Joss Whedon's DC Move, באתר The Hollywood Reporter,‏ 18 באפריל 2017 אנתוני ד'אלסנדרו, ‘Spider-Man: Homecoming 2’ Shoots Web Around Independence Day 2019 Frame; ‘Bad Boys 4’ Moves To Memorial Day, באתר Deadline,‏ 9 בדצמבר 2016 The Lost City of Z באתר Metacritic,‏ 14 באפריל 2017 דיאנה לודדרהוס, Lionsgate Unleashing Daisy Ridley & Tom Holland Starrer ‘Chaos Walking’ In Cannes, באתר Deadline,‏ 11 במאי 2017 מייק פלמינג ג'וניור, ‘Uncharted’ Reconfigured: ‘Spider-Man Homecoming’s Tom Holland To Play Young Nathan Drake For Shawn Levy, באתר Deadline,‏ 22 במאי 2017 ג'וזף בקסטר, Tom Holland to Star in WWII Spy Movie Beneath a Scarlet Sky, באתר Den of Geek,‏ 16 באוגוסט 2017 כריס מנדל, Tom Holland might just be the most chipper superhero of all time, באתר ShortList זאק ג'ונסון, Tom Holland's Mom Tricks Him Into Staying Close to Home, באתר E news,‏ 10 במאי 2017 יוהאנה דסטה, 5 things to know about your new Spider-Man: Tom Holland, באתר Mashable,‏ 23 ביוני 2015 דומיניק הולנד, Dyslexia is in the news…, באתר Dominic Holland,‏26 בפברואר 2014 מרק ג'פריס, Meet new Spider-Man Tom Holland: Arsenal-loving, free-running teenager who lives at home - and is set to become a household name, באתר Mirror,‏ 25 ביוני 2015 The Brothers Trust Critics Choice Awards 2024: All the Winners, TIME, ‏2024-01-15 (באנגלית)